Hoewel die Vrystaat Kunstefees seker nie die grootste of oudste fees in die land is nie, is dit beslis die fees met die grootste hart, veral vir mense en vir Afrikaans.
“As jy nie hou van die Afrikaans of die opset van die fees nie, sorry vir jou my skat, dan bly jy by die huis,” sê hy tussen vertonings op die Kovsie-kampus deur.
Volgens hom maak baie Bloemfonteiners baie keer ’n ophef van ander kunstefeeste soos die KKNK terwyl hulle een van die beste feeste in hul eie stad het. Bertus hou baie van die Literatuurfees en Boeke-oase op die fees. Dit is vir hom opbouend en leersaam.
Annelie sê sy is 13 keer KKNK toe, maar die afgelope paar jaar is die Vrystaat Kunstefees die enigste wat sy bywoon.
Hilde-Mari Tessendorf sê sy geniet ook jaarliks die fees, maar die kaartjies vir die vertonings het vir haar ’n bietjie duur geword.
Vir haar was die hoogtepunt op vanjaar se fees die komiese eenvroudrama Los asseblief ’n boodskap. “Simoné Nortmann moet definitief erkenning kry dat sy stoksielalleen ’n mens vir iets soos ’n uur en ’n half kan vermaak.”